**Anexa nr. 2**

**la Hotărârea nr. 119/2022**

**ROMÂNIA**  **Administrația Naționala a Rezervelor de Stat**

**JUDEŢUL CLUJ și Probleme Speciale,**

**CONSILIUL JUDEŢEAN Structura Teritorială pentru Probleme Speciale Cluj**

**Nr. \_\_\_\_\_ data \_\_\_\_\_\_\_\_\_\_\_ Nr. \_\_\_\_\_\_\_\_\_\_\_ data \_\_\_\_\_\_\_\_\_\_\_**

**CONTRACT**

**DE DARE ÎN ADMINISTRARE**

În temeiul prevederilor :

* art. 173 alin. (1) lit. c) - d), alin. (4) lit. b) și alin. (5) lit. g); art. 298 – 301 și art. 362 alin. (1) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Legea nr. 132/1997 privind rechiziția de bunuri și prestăride servicii ȋn interes public, cu modificările și completările ulterioare
* art. 867 - 870 din Legea privind Codul civil nr. 287/2009, republicată, cu modificările şi completările ulterioare;
* Hotărârii Guvernului nr. 219/2005 pentru aprobarea Normelor metodologice de aplicare a [Legii nr. 132/1997](file:///C:\oficiale\index\act\11745\datac\2005-04-10#A0) privind rechiziţiile de bunuri şi prestările de servicii în interes public;
* Ordinului Secretarului General al Guvernului nr. 1296/2021 pentru aprobarea Normativului privind asigurarea tehnică de autovehicule a Administraţiei Naţionale a Rezervelor de Stat şi Probleme Speciale
* Hotărârii Consiliului Județean Cluj nr. ......./...................... privind darea ȋn administrare a unui autoturism către Administrația Naționala a Rezervelor de Stat și Probleme Speciale, Structura Teritorială pentru Probleme Speciale Cluj

**I – PĂRȚILE CONTRACTANTE**

**1. UAT Județul Cluj**, prin Consiliul Judeţean Cluj, cu sediul în municipiul Cluj-Napoca, Calea Dorobanților nr. 106, județul Cluj, cod fiscal 4288110, cont RO40TREZ24A660601510228X, deschis la Trezoreria Cluj, telefon 0372 640 000, fax 0372 640 070, e-mail [cjcluj@cjcluj.ro](mailto:cjcluj@cjcluj.ro), [infopublic@cjcluj.ro](mailto:infopublic@cjcluj.ro), reprezentat legal prin dl. ALIN TIŞE, având funcţia de Preşedinte al Consiliului Judeţean Cluj, în calitate de **proprietar,** pe de o parte

şi

**2.** Administrația Naționala a Rezervelor de Stat și Probleme Speciale, cu sediul ȋn \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tel.\_\_\_\_\_\_\_\_., e-mail \_\_\_\_\_\_., cont ......., reprezentatprin... în calitate de **titular al dreptului de administrare/administrator**, pe de altă parte

au convenit încheierea prezentului contract de dare în administrare, cu respectarea următoarelor clauze:

**II - OBIECTUL CONTRACTULUI**

**2.1.** Obiectul contractului îl constituie darea în administrare a unui autoturism către Administrația Națională a Rezervelor de Stat și Probleme Speciale, spre folosința Structurii Teritoriale pentru Probleme Speciale Cluj, cu valoarea contabilă de **\_\_\_\_\_\_\_\_**lei cu TVA, având datele de identificare cuprinse în **Anexa nr. 1,** care face parte integrantă din prezentul contract.

**2.2.** Administratorul se obligă să utilizeze bunul încredințat spre administrare potrivit **destinației** stabilite de către proprietar, respectiv pentru îndeplinirea atribuţiilor funcţionale ale comisiei mixte de rechiziţii.

**2.3.** Predarea-primirea bunului menționat la art. 2.1 se va efectua pe bază de proces-verbal de predare-primire încheiat între reprezentanții părților, în termen de maximum 30 zile de la data comunicării hotărârii Consiliului Județean Cluj.

**2.**4. Predarea-primirea bunului la încetarea, din orice motive, a prezentului contract se va face prin proces-verbal încheiat în termen de maxim 30 zile de la data încetării.

**III - DURATA CONTRACTULUI**

**3.1.** Durata contractului de administrare este de 5 ani, cu posibilitatea de prelungire prin act adițional. Contractul produce efecte de la data semnării de către ultima parte.

**3.2.** Prezentul contract poate să înceteze și înainte de termen, în condițiile menționate la art. V pct. 5.1.

**IV. DREPTURILE ȘI OBLIGAŢIILE PĂRȚILOR**

**4.1.** Proprietarul are următoarele drepturi:

a) să stabilească destinația bunului dat spre administrare;

b) să monitorizeze situația bunului dat în administrare, respectiv dacă acesta este folosit în conformitate cu afectațiunea de uz sau interes public județean, precum și cu destinația avută la momentul constituirii dreptului de administrare;

c) să solicite încetarea administrării și restituirea bunului, atunci când interesul public legitim o impune.

**4.2.** Proprietarul se obligă:

a) să predea spre administrare bunul pe bază de proces-verbal de predare-primire;

b) să asigure inventarierea anuală a bunului dat în administrare;

**4.3.** Administratorul are următoarele drepturi:

a) să preia în administrare bunul mobil care constituie obiectul prezentului contract pe bază de proces-verbal de predare-primire;

b) să intervină în orice cerere sau acțiune în justiție având ca obiect bunul primit în administrare;

**4.4.** Administratorul se obligă:

1. să folosească/să exploateze și să dispună de bunul primit în administrare în condițiile stabilite de lege și în conformitate cu destinația acestuia determinată prin contract;
2. să suporte, din bugetul alocat STPS CLUJ de către Consiliul Județean Cluj, cheltuielile necesare pentru aducerea bunului primit în administrare la starea corespunzătoare de folosință, în cazul degradării acestuia, ca urmare a utilizării necorespunzătoare sau a neasigurării pazei;
3. să asigure urmărirea comportării în exploatare a bunului primit în administrare, potrivit legii, inclusiv prin servicii de mentenanță și să anunțe de îndată proprietarul în cazul în care apar defecțiuni ale acestuia;
4. să permită proprietarului, în orice moment, efectuarea controlului asupra modului de folosință a bunului primit în administrare și pentru verificarea registrelor/documentelor întocmite în legătură cu bunul primit în administrare;
5. să îl informeze pe proprietar cu privire la orice tulburare adusă de un terț asupra bunului primit în administrare;
6. să țină distinct în contabilitate evidența bunului primit în administrare, bunul va fi luat în inventarul ANRSPS în afara bilanțului;
7. să restituie bunul primit în administrare la încetarea duratei contractului în aceeași stare în care l-a primit, exceptând uzura normală de funcționare, conform celor descrise în procesul-verbal de predare primire;
8. să încheie şi să suporte, din bugetul alocat STPS CLUJ de către Consiliul Județean Cluj, asigurarea obligatorie de răspundere civilă ( RCA) şi CASCO obligatoriu, aferente bunului aflat în administrare;
9. pentru cazurile în care titularul dreptului de administrare, utilizează bunul în afara graniţelor României, acesta se va îngriji de obţinerea documentelor necesare în acest sens şi va suporta cheltuielile aferente obţinerii lor;
10. să suporte toate taxele şi impozitele datorate pentru bunul ce face obiectul contractului, pe toată perioada contractuală, din bugetul alocat STPS CLUJ de către Consiliul Județean Cluj;
11. să respecte termenele de revizii tehnice şi cele aferente inspecţiilor tehnice periodice la o unitate de service autorizată și să suporte costurile aferente procedurilor menționate, din bugetul alocat STPS CLUJ de către Consiliul Județean Cluj.

**V. ÎNCETAREA CONTRACTULUI**

**5.1** Prezentul contract încetează:

a) la expirarea duratei pentru care a fost încheiat;

b) prin acordul de voinţă al părţilor contractante, exprimat în scris;

c) prin desființarea/stingerea titlului proprietarului, în acest caz administratorul nefiind în drept să pretindă niciun fel de despăgubiri de la proprietar;

d) prin dispariţia bunului dat în administrare din motive independente de voința părților;

e) prin revocare, dacă administratorul nu-și exercită sau își exercită cu rea-credință drepturile și obligațiile ce derivă din prezentul contract sau în cazul în care interesul public o impune;

f) prin renunțarea administratorului la dreptul constituit în favoarea sa;

g) alte cauze prevăzute de lege.

**5.2** La încetarea contractului în oricare dintre situațiile prevăzute la art. 5.1, administratorul va preda bunul primit în administrare, în locul indicat de proprietar, în caz contrar fiind obligat să îl despăgubească pe proprietar pentru lipsa de folosință.

**VI. RĂSPUNDEREA CONTRACTUALĂ**

**6.1.** Pentru nerespectarea obligațiilor asumate prin prezentul contract partea în culpă datorează celeilalte părți daune care vor fi determinate în funcție de prejudiciul produs. Cuantumul prejudiciului va fi stabilit de către un expert tehnic autorizat, cheltuielile aferente efectuării expertizei urmând a fi suportate de către partea în culpă.

**6.2.** Niciuna dintre părțile contractante nu răspunde de neexecutarea la termen și/sau de executarea în mod necorespunzător - total sau parţial - a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective a fost cauzatã de forta majoră sau de caz fortuit, aşa cum sunt definite de lege.

**6.3.** Partea care invocă forţa majoră/cazul fortuit este obligată să notifice celeilalte părţi, în termen de **5 zile** de la producerea evenimentului şi să ia toate măsurile posibile în vederea limitării consecinţelor lui.

**6.4.** Dacă în termen de **15 zile** de la producere, evenimentul respectiv nu încetează, părţile au dreptul să-şi notifice încetarea de plin drept a prezentului contract fără ca vreuna dintre ele să pretindă daune - interese.

**VII. NOTIFICĂRILE ÎNTRE PĂRȚI.**

**7.1.**În accepţiunea prezentului contract, orice notificare adresată de către una dintre părţi, celeilalte părţi este valabil îndeplinită daca va fi transmisă la sediul acesteia prevăzut în prezentul contract.

**7.2** În cazul în care notificarea se face prin poştă, ea va fi transmisă, prin scrisoare recomandată cu confirmare de primire şi se consideră primită de către destinatar la data menţionată de oficiul poştal primitor pe confirmare.

**7.3** Dacă notificarea se trimite prin fax sau e-mail, ea se consideră primită în prima zi lucrătoare după cea în care a fost expediată.

**7.4** Notificările verbale nu se iau în considerare de nici una dintre părţi, dacă nu sunt confirmate prin intermediul uneia dintre modalitățile prevăzute anterior.

**7.5.** În cazul încetării contractului potrivit art. 5.1 lit. f), notificarea renunțării administratorului va cuprinde un termen de preaviz rezonabil, care să îi permită proprietarului să preia bunul dat în administrare, în caz contrar, administratorul va repara eventualul prejudiciu cauzat prin renunțarea intempestivă.

**VIII. LITIGII.**

**8.1.** Părţile au convenit ca toate neînţelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de reprezentanţii lor.

**8.2.** În cazul în care nu este posibilă rezolvarea eventualelor litigii pe cale amiabilă, părţile contractante se vor adresa instanţelor judecătoreşti competente din România.

**IX. CLAUZE FINALE.**

**9.1.** Prevederile contractuale se completează cu dispoziţiile legale în vigoare.

**9.2** Modificarea prezentului contract se poate realiza cu acordul părţilor, prin act adiţional, care va face parte integrantă din contract.

**9.3.** Prezentul contract a fost încheiat azi ............................. , în 2 exemplare originale, câte unul pentru fiecare parte contractantă și intră în vigoare la data semnării de către ambele părți.

**9.4.** Procesul verbal de predare-primire a bunului care face obiectul prezentului contract se va încheia în termen de maxim **30 zile**de la data semnării contractului de către ultima parte.

**PROPRIETAR ADMINISTRATOR**

**JUDEŢUL CLUJ Administrația Națională a Rezervelor de**

**prin Consiliul Județean Cluj Stat și Probleme Speciale,**

**Preşedinte**

**ALIN TIŞE**

**Director general**

**Cristina Şchiop**

**Structura Teritorială pentru**

**Probleme Speciale Cluj**

**Vizat Serviciul Juridic**

**Vizat**

**Control Financiar Preventiv**

**Contrasemnează:**

p. **PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**